Foto: TV Asahi Yaponiyaning Sapporo shahridagi qariyalar uyida 1 fevralga o‘tar kechasi yirik yong‘in sodir bo‘ldi. Ma’lum qilinishicha, yong‘in oqibatida 11 kishi halok bo‘lgan. NHK telekanalining mahalliy o‘t o‘chirish xizmati vakillariga iqtibos keltirgan holda xabar berishicha, yong‘in haqidagi xabar mahalliy vaqt bilan 31 yanvar soat 23.40da olingan. Voqea joyiga 40 ta o‘t o‘chirish brigadasi yuborilgan. Binoda 16 kishi yashagan. Ularning barchasi keksa yoshli odamlar bo‘lib, kam ta’minlangan fuqarolar uchun nafaqa bilan ta’minlanganlar. Qutqaruvchilar 50 yoshdan 80 yoshgacha bo‘lgan 5 kishi – 3 erkak va 2 ayolni qutqarishga muvaffaq bo‘lishgan. 11 kishi – 8 erkak va 3 ayol halok bo‘lgan. Yong‘in sababi hozircha o‘rnatilmagan. Tergov olib borilmoqda.